recursal/SuperWikiNEXT-32B huggingface dataset:
**குர்சுரா** (*INS Kursura (S20)*) என்பது இந்தியக் கடற்படையின் 1969 ஆம் ஆண்டு சேர்க்கப்பட்ட பிரமாண்டமான நீர்மூழ்கிக் கப்பலாகும். இந்தியாவின் நான்காவது நீர்மூழ்கிக் கப்பலான இது 18 டிசம்பர் 1969 இல் கப்பற் படையில் சேர்க்கப்பட்டது. இக்கப்பலானது 1971இல் இந்தியா-பாக்கித்தான் போரில் சிறப்பாகப் பணியாற்றியது. இந்த நீர்மூழ்கிக் கப்பலானது உருசியாவால் கட்டப்பட்டது.

இது 91.3 மீட்டர் நீளமுடையது. 8 மீட்டர் அகலம் உடையது. இதன் மொத்த எடை 1945 டன் ஆகும். நீருக்கு அடியில் இதன் எடை 2469 டன் ஆகும். தன்னுடைய 32 ஆண்டுப் பணிகளுக்குப் பிறகு 27 பிப்ரவரி 2001 அன்று இதற்கு ஓய்வு அளிக்கப்பட்டது. தற்போது விசாகப்பட்டினத்தின் ஆர். கே. கடற்கரையில் ஒரு அருங்காட்சியகமாக வைக்கப்பட்டு ஆந்திரப் பிரதேசத்தின் முன்னாள் முதலமைச்சர் நா. சந்திரபாபு நாயுடு அவர்களால் தேசத்திற்கு அர்ப்பணிக்கப்பட்டது.

புகைப்படங்கள்
-------------

விக்கிமீடியா பொதுவகத்தில்,  
 ***இந்திய கடற்படை- குர்சுரா***   
என்பதின் ஊடகங்கள் உள்ளன. 

* நீர்மூழ்கிக் கப்பலின் பார்வைநீர்மூழ்கிக் கப்பலின் பார்வை
* ஒரு கப்பல் அதிகாரியின் அறைஒரு கப்பல் அதிகாரியின் அறை

மேற்கோள்கள்
-----------

1. ↑  "Submarine Museum | Indian Navy". *www.indiannavy.nic.in*. 2021-03-17 அன்று பார்க்கப்பட்டது.
2. ↑  "Visakhapatnam Metropolitan Region Development Authority-VMRDA". *vmrda.gov.in*. 2021-03-17 அன்று பார்க்கப்பட்டது.
**வல்லநாடு திருமூலநாதர் கோயில்** என்பது தூத்துக்குடி மாவட்டம் வல்லநாட்டில் அமைந்துள்ள சிவாலயமாகும்.  இச்சிவாலயம் நவலிங்கபுரத்தில் தலைக்கோயிலாக கொண்டாடப்படுகிறது. இச்சிவாலயத்தின் மூலவர் திருமூலநாதர் என்றும், அம்பிகை ஆவுடையம்மன் என்றும் அழைக்கப்படுகிறார், 

இக்கோயில் கிபி 1553 ஆம் ஆண்டு கட்டப்பட்டதாகும். இத்தலத்தினை செயங்கொண்ட பாண்டியபுரம் என்றும். செயங்கொண்ட பாண்டிய நல்லூர் என்றும் அழைக்கப்பட்டுவந்துள்ளது.

தலச்சிறப்பு
-----------

இத்தலத்தின் மூலவர் மீது செப்டம்பர், மார்ச் மாதங்களில் 21,22,23 ஆகிய நாட்களில் சூரிய ஒளி விழுகிறது.

சந்நதிகள்
---------

மூலவரான திருமூலநாதர் சுயம்பு. மூலவரை ஞான ஹிருதேயேஸ்வரர் என்றும் வழங்குகிறார்கள். இவர் அபிசேகத்தில் கரைந்துவிடக்கூடாது என்பதால் குவளை சாத்தப்பட்டுள்ளது. அம்பிகை ஆவுடையம்மன் கிழக்கு நோக்கி உள்ளார். 

அம்மன் சந்நதிக்கு முன்பு விநாயகர் சந்நதி உள்ளது. சொக்கர் மீனாட்சி, தாமரை வடிவிலான நவகிரகம், சூரியன், சந்திரன், அறுபத்து மூன்று நாயன்மார்கள், தட்சிணாமூர்த்தி, கன்னி மூலை கணபதி, பஞ்சலிங்கம், வள்ளி தெய்வானை உடனுறை சுப்பிரமணியர், சண்டிகேசுவரர், சனீஸ்வரர், நடராஜர் மற்றும் பைரவர் சந்நிதிகள் உள்ளன, 

ராஜா ராணியின் சிலை மண்டபத்தில் உள்ளது.

ஆதாரங்கள்
---------

1. ↑  தினகரன் ஆன்மிக மலர் 05.03.2016 மனநோயாளிகளுக்கு மறுவாழ்வுதரும் மகேஸ்வரன் - முத்தாலங்குறிச்சி காமராசு பக்கம் 18-19
**நீரிழிவு விழித்திரை நோய்** (Diabetic retinopathy) என்பது நீரிழிவினால் வரும் சிக்கல்களினால் உண்டான விழித்திரையைப் பாதிக்கும் விழித்திரை நோயைக் குறிக்கும். இந்நோய், முடிவில் குருட்டுத் தன்மையை உருவாக்கும் தன்மையுள்ளது. இது, நீரிழிவினால் கண்ணில் ஏற்படும் மாற்றங்களைக் (சிக்கல்களை) உள்ளடக்கிய உள்பரவிய நோயாகும். பத்து அல்லது அதற்கு மேற்பட்ட ஆண்டுகளாக நீரிழிவு நோயால் பாதிக்கப்பட்ட எண்பது சதவிகித நோயாளிகளில் இவ் விழித்திரை நோய் உள்ளது. என்றாலும், கண்களை நன்கு பரிசோதனைகள் செய்துகொள்வதன் மூலமாகவும், சரியான, கவனமான சிகிச்சைகள் மூலமாகவும், குறைந்தபட்சம் தொண்ணூறு சதவிகித நேர்வுகளைக் குறைக்க முடியமென ஆய்வுகள் தெரிவிக்கின்றன. நீரிழிவினால் பாதிக்கப்படுகின்ற காலம் அதிகமாகும்போது நீரிழிவு விழித்திரை நோய் உண்டாவதற்கான சாத்தியங்களும் அதிகரிக்கின்றன.

நீரிழிவு விழித்திரை நோய் நான்கு முதன்மை நிலைகளாக வகைப்படுத்தப்படுகிறது:

1. அடிப்படையானது
2. நீரிழிவு விழிப்புள்ளி நோய் (Diabetic maculopathy)
3. பெருக்கத்திற்கு முன்பானது (Pre-proliferative)
4. பெருக்கம் தொடர்பானது (Proliferative)

நீரிழிவு விழித்திரை நோய் பாதிப்பினால் விழித்திரையில் உள்ள தந்துகிகளில் (நுண்ணிய இரத்தநாளங்கள்) சிறிய பலூன் போன்று புடைப்புக் காணப்படுகிறது. இரத்த நாளங்கள் உடைந்து விழித்திரையின் மேல் இரத்தம் பரவுகிறது. இரத்தக் கசிவு விழிப் பின்னறை நீரிலும் ஏற்படலாம். மேலும் நார்த்திசுக்கள் விழிப் பின்னறை நீரினுள் வளர்ச்சியுறலாம். லேசர் கதிர்கள் மூலம் அறுவை சிகிச்சை செய்வதினால் இந்நிலைத் தொடராமல் தடுக்கலாம்.

அறிகுறிகள்
----------

நோய் பாதிப்படையாத சாதாரணமான கண்களினால் பார்க்கும்போது தோற்றம்
நீரிழிவு விழித்திரை நோய் பாதிக்கப்பட்ட கண்களினால் பார்க்கும்போது தோற்றம்
முன்னெச்சரிக்கை அறிகுறிகள் நீரிழிவு விழித்திரை நோய்க்கு ஏதுமில்லை. வெகு சீக்கிரமாக பார்வை இழப்பை உண்டாக்கும் விழிப்புள்ளி திரவக் கோர்வைக்கும் (macular edema) சில காலத்திற்கு முன்னெச்சரிக்கை அறிகுறிகள் இல்லாமலிருக்கலாம். பொதுவாக, விழிப்புள்ளி திரவக் கோர்வை உள்ளவர்கள் படிப்பதற்கும், வண்டிகளை ஓட்டுவதற்கும் மிகவும் கடினமான இருக்கும் வகையில் மங்கலான பார்வையை கொண்டிருப்பார்கள். சில நோயாளிகளில் ஒரு நாளைக்குள் பார்வை மேம்பட்டோ அல்லது இன்னும் மோசமாகவோ போகலாம்.

மேலும் பார்க்க
--------------

உயர் இரத்த அழுத்த விழித்திரை நோய்

வெளி இணைப்புகள்
---------------

* Diabetic Retinopathy பரணிடப்பட்டது 2014-05-12 at the வந்தவழி இயந்திரம்
* National Diabetes Information Clearinghouse பரணிடப்பட்டது 2010-02-21 at the வந்தவழி இயந்திரம்
* NHS Diabetic Eye Screening Programme

மேற்கோள்கள்
-----------

1. ↑  "Diabetic retinopathy". Mayo Clinic. 14 May 2012 அன்று பார்க்கப்பட்டது.
2. ↑  "Diabetic retinopathy". *Diabetes.co.uk*. 25 November 2012 அன்று பார்க்கப்பட்டது.
3. ↑  Kertes PJ, Johnson TM, தொகுப்பாசிரியர் (2007). *Evidence Based Eye Care*. Philadelphia, PA: Lippincott Williams & Wilkins. பக். 123-142. பன்னாட்டுத் தரப்புத்தக எண்:0-7817-6964-7. .
4. ↑  Tapp RJ, Shaw JE, Harper CA *et al*. (June 2003). "The prevalence of and factors associated with diabetic retinopathy in the Australian population". *Diabetes Care* **26** (6): 1731–7. doi:10.2337/diacare.26.6.1731. பப்மெட்:12766102. .
5. ↑  Dr Caroline MacEwen. "diabetic retinopathy". August 2, 2011 அன்று பார்க்கப்பட்டது.
**உறுப்பு பராமரிப்பு அமைப்பு** (*Organ Care System*) என்பது டிரான்சுமெடிக்சு நிறுவனத்தால் வடிவமைக்கப்பட்ட ஒரு மருத்துவ சாதனம் ஆகும். தானம் செய்யப்பட்ட உறுப்புகளை மாற்று அறுவை சிகிச்சைக்கு முன் நீண்ட காலத்திற்கு பராமரித்து வைக்க இவ்வமைப்பு அனுமதிக்கிறது. உறுப்புகளை உறைய வைப்பதன் மூலம் உறுப்புகளைப் பாதுகாக்கும் பாரம்பரிய முறையிலிருந்து இந்த அமைப்பு வேறுபட்டதாகும். உறுப்புக்கள் மூலம் நன்கொடையாளரின் இரத்தத்தை ஊடுருவி, மனித உடலைப் போன்ற ஒரு சூழலையும் வெப்பநிலையையும் உருவாக்கி உறுப்புகளை பராமரிப்பது இவ்வமைப்பு முறையின் சிறப்பாகும். 

உறுப்பு பராமரிப்பு அமைப்பு மூலம், இதய இரத்தத் தமனிகள் ஊடுருவப்பட்டு அதற்குச் சமமான சூடான ஆக்சிசனேற்றப்பட்ட இரத்தம் பெருந்தமனிக்குள் செலுத்தப்பட்டு உடலுக்கு வெளியேயும் இதயம் பராமரிக்கப்படுகிறது. 

சுருக்கமாக பெட்டிக்குள் இதயம்" என்றும் இந்த அமைப்பு அழைக்கப்படுகிறது.

மேற்கோள்கள்
-----------

1. ↑  "Heart in a Box". *UCLA Medicine*. UCLA Health. Summer 2011. April 15, 2021 அன்று பார்க்கப்பட்டது.

புற இணைப்புகள்
--------------

* Transmedics homepage பரணிடப்பட்டது 2017-11-15 at the வந்தவழி இயந்திரம்
ஹரேகலா ஹஜப்பா என்பவர் இந்தியாவில்  கர்நாடகா மாநிலத்தில் மங்களூரு தட்சிணா கன்னடா எனும் கிராமத்தில் வாழ்ந்து வரும் ஒரு
ஆரஞ்சுப்பழ வியாபாரி ஆவார். தினமும் ஆரஞ்சு பழ வியாபாரம் செய்யும் இவருக்கு சமூக சேவைக்காக 2020ம் ஆண்டுக்கான  பத்மஸ்ரீ விருது வழங்கப்பட்டிருக்கிறது.

சமூக சேவை
---------

கர்நாடகாவில், தட்சிணா கன்னடா எனும் இடத்தில் வசித்து வரும் இவர் பள்ளிக்கூடமே இல்லாத தனது கிராமத்தில் பள்ளிக்கூடம் கட்டுவதற்காக பழ வியாபாரம் செய்து சம்பாதித்த தனது பணத்தை சேமித்து வைத்து ஒரு நிலம் வாங்கியுள்ளார். இதில் ஒரு பள்ளிக்கூடமும் அமைக்கப்பட்டது.

தனது வருமானத்தைக் கொண்டு ஏழை எளிய குழந்தைகளின் கல்விக்காக உதவுகிறார்.

மேலும், பள்ளிக்கூடத்தை சுத்தம் செய்யும் பணிகளையும், பள்ளி ஆசிரியர்களுக்கு தேவையான உதவிகளையும் செய்து வருகிறார்.

கல்வியின் தாக்கம்
-----------------

"ஒரு வெளிநாட்டவர் என்னிடம் பழங்களின் விலையை ஆங்கிலத்தில் கேட்டபோது. அவர் என்ன சொன்னார் என்று எனக்குத் தெரியவில்லை. அப்போது தான் எனது கல்வி அறிவு இல்லாததை உணர்ந்தேன். நான் வாழும் கிராமத்தில் கல்வி இல்லாதவர் இருக்க கூடாது எனும் உந்துதல் என்னுள் தோன்றியது. "என்று கூறியிருக்கிறார் ஹரேகலா ஹஜப்பா.

பத்மஸ்ரீ விருது
---------------

இந்திய அரசால் வழங்கப்படும் நாட்டின் நான்காவது உயரிய குடியியல் விருதான பத்மஸ்ரீ விருதுக்கு ஹரேகலா ஹஜப்பா தேர்வாகி இருப்பதாக மத்திய அரசு கடந்த 25 மார்ச் 2020 அன்று அறிவித்தது.

குறிப்புகள்
-----------

1. ↑  அமைச்சகம் மற்றும் குடும்ப நலன் இந்திய அரசு
[*தொடர்பிழந்த இணைப்பு*]
2. ↑  என்.டி.டி.வி
[*தொடர்பிழந்த இணைப்பு*]
3. ↑  Sachin, Aswathy. "School Built by an Orange Seller : Story of Harekala Hajabba". Fantoosy.com. 2016-09-21 அன்று மூலம் பரணிடப்பட்டது. 2017-03-28 அன்று பார்க்கப்பட்டது.
4. ↑  "Padma Awards 2020 Announced". *pib.gov.in*.
**ஜீன் கிறிஸ்டோப் பெக்** (ஆங்கில மொழி: *Jean-Christophe Beck*) என்பவர் கனடிய நாட்டு திரைப்படம் மற்றும் தொலைக்காட்சி இசையமைப்பாளர் ஆவார். இவர் தி ஹேங்கொவர் (2009), தி மப்பேட்ஸ் (2011), புரோசன் (2013), புரோசன் II (2019) மற்றும் மார்வெல் திரைப் பிரபஞ்ச மீநாயகன் படங்களான ஆன்ட்-மேன் (2015) மற்றும் ஆன்ட்-மேன் மற்றும் தி வாஸ்ப் (2018) போன்ற பல திரைப்படங்களுக்கு இசையமைத்துள்ளார்.

1998 ஆம் ஆண்டு பப்பி தி வாம்பயர் ஸ்லேயர் என்ற தொலைக்காட்சித் தொடருக்காக சிறந்த இசை அமைப்பிற்கான பிரைம் டைம் எம்மி விருதை வென்றுள்ளார். டிஸ்னி+ என்ற ஓடிடி தளத்திற்காக வாண்டாவிஷன் என்ற இணையத் தொடருக்கும் இசை அமைத்துள்ளார் என்பது குறிப்பிடத்தக்கது.

இவர் இதுவரைக்கும் ஒரு பிரைம் டைம் எம்மி மற்றும் அன்னி விருது போன்றவற்றை வென்றுள்ளார், மேலும் ஒரு பிரைம் டைம் எம்மி, இரண்டு அன்னி விருதுகள் மற்றும் ஒரு கிராமி விருதுக்கு பரிந்துரைக்கப்பட்டுள்ளார்.

ஆரம்ப கால வாழ்க்கை
------------------

ஜீன் கிறிஸ்டோப் பெக் நவம்பர் 30, 1972 ஆம் ஆண்டில் கனடாவில் மொண்ட்ரியால்வில் பிறந்தார். இவர் தனது ஐந்து வயதில் கின்னரப்பெட்டி பாடங்களை கற்க தொடங்கினார். பெக் கிரசண்ட் பள்ளியில் கின்னரப்பெட்டி, கிளபம், சாக்சபோன் மற்றும் விபுணவி ஆகியவற்றைப் பயின்றார், மேலும் பல மென்மையான 80 காதல் பாடல்களை எழுதியுள்ளார்.

மேற்கோள்கள்
-----------

1. ↑  "Christophe Beck Biography". February 14, 2020 அன்று பார்க்கப்பட்டது.
2. ↑  "Christophe Beck - IMDb". February 14, 2020 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் கிறிஸ்டோப் பெக்
**வல்ட்விக்**  (Waldwick) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்கென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 5.404 சதுர கிலோ மீற்றர் பரப்பளவைக் கொண்டுள்ளது. இதில் 5.353 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.051 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 9,625 ஆகும். வல்ட்விக் நகரத்தின் மக்கள் தொகை அடர்த்தி ஒரு கிலோ மீற்றருக்கு 1,798.0 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.
**கிறிஸ்தவ அறுதிவிளைவியல்** (*Christian eschatology*) என்பது கிறிஸ்தவ இறையியலில் ஆய்வில் "கடைசி விஷயங்கள்" எனப்படுபவைகளைக் குறித்த ஒரு முக்கியமான கிளையாகும். "கடைசி" (ἔσχατος) மற்றும் "ஆய்வு" (-λογία) ஆகிய பொருள் கொண்ட இரு கிரேக்கச் சொற்களிலில் இருந்து கிடைக்கும் அறுதிவிளைவியல் (eschatology) ‘முடிவு விஷயங்கள்’ என்பவைகளைப் பற்றிய ஆய்வாகும். இது தனிநபருடைய வாழ்க்கையின் முடிவு, யுகத்தின் முடிவு, உலகத்தின் முடிவு, மற்றும் தேவனுடைய ராஜ்யத்தின் தன்மை ஆகியவற்றைக் குறித்ததாக இருக்கலாம். பொதுவாகக் கூறவேண்டுமெனில், கிறிஸ்தவ அறுதிவிளைவியல் என்பது விவிலியத்தின் பழைய ஏற்பாடு, புதிய ஏற்பாடு ஆகியவற்றின் நூல்களின் அடிப்படையில் தனிநபரின் ஆன்மா, உண்டாக்கப்பட்டிருக்கும் மொத்த படைப்பு என்பவைகளின் அறுதி ஊழ்வினையைப் பற்றியது.

கிறிஸ்தவ அறுதிவிளைவியல் என்பது இறப்பும் இறப்பிற்குப் பின்னான வாழ்வும்,  விண்ணகமும் நரகமும், இயேசுவின் இரண்டாம் வருகை, மரித்தோரின் உயிர்த்தெழுதல், எடுத்தகொள்ளப்படுதல், உபத்திரவம், ஆயிரமாண்டு ஆளுகை, உலக முடிவு, கடைசி நியாத்தீர்ப்பு, புதிய வானம், உலகில் வரவிருக்கும் புதிய பூமி ஆகியவற்றை ஆய்வு செய்து கலந்தாய விளைகிறது. அறுதிவிளைவியல் குறித்த பகுதிகள் விவிலியத்தின் பழைய மற்றும் புதிய ஏற்பாடுகள் இரண்டிலும் பல இடங்களில் காணப்படுகிறது. விவிலியத்திற்கு வெளியேயும், திருச்சபை மரபுகளிலும் கூட பல அறுதிவிளைவியல் முன்னறிவிப்புகளுக்கான எடுத்துக்காட்டுகள் கிடைக்கின்றன.
**இந்திய உற்பத்திச் செலவு மற்றும் மேலாண்மைக் கணக்காயர்கள் நிறுவனம்** (*Institute of Cost and Works Accountants of India*- ICWAI) என்பது ஒரு இந்திய தொழில்முறை கூட்டமைப்பாகும். பொருட்களின் உற்பத்திச் செலவைக் கட்டுப்படுத்தவும் கிடைத்தற்கரிய வளங்கள், மக்களுக்குத் தேவையான பொருட்களை உற்பத்தி செய்வதில் பயன்படுத்தப்படுவதை உறுதி செய்யவும் இந்திய அரசு, உற்பத்திச் செலவுத் தணிக்கையை அறிமுகப்படுத்தியது. நிதித் துறை தணிக்கையாளர்களைப் போலவே உற்பத்திச் செலவுத் தணிக்கையாளர்களை உருவாக்குவதற்காக நாடாளுமன்றத்தின் சிறப்புச் சட்டம் ஒன்றின் மூலம் இந்த நிறுவனம் உருவாக்கப்பட்டது. இந்த நிறுவனம் நடத்தும் மூன்றடுக்குத் தேர்வுகளை எழுதி வெற்றி பெற்று செயல் முறைப் பயிற்சியையும் முடிப்பவர்கள், இந்நிறுவனத்தில் உறுப்பினராவதுடன் உற்பத்திச் செலவுத் தனிக்கையாளராகவும் சேவை புரிய முடியும்.

மூன்றடுக்குத தேர்வுமுறை
-----------------------

### அடிப்படை நிலை (Foundation)

பன்னிரண்டாம் வகுப்பு முடித்தவர்கள் இத்தேர்வினை எழுதலாம். இதற்காக இந்நிறுவனத்திடம் பதிவு செய்துகொள்ள வேண்டும். இந்நிலையில் நான்கு தாள்கள் (பொருளாதாரம், கணக்குப் பதிவியல், கணிதம் மற்றும் நிறுவன அமைப்பு மற்றும் மேலாண்மை) உள்ளன .

### இடை நிலை

இந்நிலையில் இரண்டு பிரிவுகள் உள்ளன. ஒவ்வொரு பிரிவிலும் நான்கு தாள்கள் வீதம் மொத்தம் எட்டு தேர்வுகள் எழுத வேண்டும். இடை நிலை (இண்டர்மீடியட்டு) முடித்தபின் 1 ஆண்டு பயிற்சி பெற வேண்டும்.

### இறுதி நிலை

இடை நிலை போலவே இதிலும் இரண்டு பிரிவுகள் உள்ளன. ஒவ்வொரு பிரிவிலும் நான்கு தாள்கள் உள்ளன. எட்டு தாள்களிலும் வெற்றி பெற்று ஈராண்டு நடைமுறைப் பயிற்சியையும் முடித்தால் இந்நிறுவனத்தில் உறுப்பினராகப் பதிவு பெறலாம்.

### உற்பத்திச் செலவுத் தணிக்கையினால் பொது மக்களுக்கு விளையும் நன்மைகள்

1. பொருட்களின் உற்பத்திச் செலவு குறைவதால் விலை குறைகிறது
2. ஒரே பொருளை தயாரிக்கும் நிறுவனங்களின் உற்பத்திச் செலவினை ஒப்பிடுவதால் செலவு குறைய வழி பிறக்கிறது.
3. தரமான பொருட்கள் கிடைப்பது உறுதி செய்யப்படுகிறது

### உற்பத்திச் செலவுத் தணிக்கையினால் அரசுக்கு கிட்டும் பலன்கள்

1. கிடைத்தற்கரிய மூலப் பொருட்களைகொண்டு மக்களுக்கு வேண்டிய பொருட்களை உற்பத்தி செய்ய வர்த்தக நிறுவனங்களை வலியுறுத்த முடியும்.
2. பொருட்களின் உற்பத்தி பற்றிய புள்ளி விவரங்களைத் திரட்ட முடியும்
3. விலை வாசியைக் கட்டுப்படுத்த முடியும்

### உற்பத்திச் செலவுத் தணிக்கை அறிக்கையும் நிதிநிலைத் தணிக்கை அறிக்கையும்

1. நிதி நிலை தணிக்கை அறிக்கை, ஒரு பொது ஆவணமாகும் - அதாவது இதனை யார் வேண்டுமானாலும் காண முடியும். ஆனால் உற்பத்திச் செலவுத் தணிக்கை அறிக்கை என்பது ஒரு இரகசிய ஆவணம் ஆகும். நாடாளுமன்ற உறுப்பினர்கள் கூட இதன் நகலைக் காண முடியாது.
2. நிதி நிலை தணிக்கை அறிக்கை, வருடாந்திர உறுப்பினர் கூட்டத்தில் உறுப்பினர்களிடம் சமர்ப்பிக்கப்படுகிறது. உற்பத்திச் செலவுத் தணிக்கை அறிக்கை, இயக்குனர் குழுவிடமும் அரசிடமும் மட்டுமே சமர்ப்பிக்கப்படுகிறது.
3. பொருட்களை உற்பத்தி செய்யும் முறை போன்ற பல தகவல்களைப் பற்றி அறிக்கையில் விவாதிக்கப்படுவதால், உற்பத்திச் செலவுத் தணிக்கை அறிக்கை இரகசிய ஆவணம் என்று கருதப்படுகிறது.
4. உற்பத்திச் செலவைக் கட்டுப்படுத்துதல், உற்பத்திச் செலவைக் குறைத்தல் போன்றவற்றுக்கான ஆலோசனைகளை தணிக்கையாளர் வழங்குகிறார். இதனாலும் இதன் இரகசியத் தன்மை அதிகரிக்கிறது.

வெளி இணைப்புகள்
---------------

* icwai
**இந்திய உளவியல்சார் பாதுகாப்பு ஆராய்ச்சி நிறுவனம்** (டிபென்ஸ் இன்ஸ்டிட்யுட் ஆப் சைகோலோஜிகல் ரிசேர்ச்; Defence Institute of Psychological Research) என்பது இந்திய நடுவண் அரசின் கீழ் அமைந்த பாதுகாப்பு ஆராய்ச்சி மற்றும் வளர்ச்சி அமைப்பு என்ற அமைப்பின் ஒரு அங்கமாகும். இந்நிறுவனம் தில்லியில் அமைந்துள்ளது. இந்தியாவின் பாதுகாப்பைக் கருதி உருவாக்கிய இந்த அமைப்பு இந்திய இராணுவத்திற்கான உளவியல் துறை சார்ந்த ஆராய்ச்சிகளில் ஈடுபட்டு வருகிறது. **இந்திய உளவியல்சார் பாதுகாப்பு ஆராய்ச்சி நிறுவனம்** நடுவண் அரசின் பாதுகாப்பு ஆராய்ச்சி மற்றும் வளர்ச்சி அமைப்பின் கீழ் செயல்படும் உயிர் அறிவியல் இயக்குனரகத்தின் கட்டுப்பாட்டில் செயல்படுகிறது. தற்பொழுது இதன் இயக்குனராக டாக்டர் கே. இராமச்சந்திரன் செயல்பட்டு வருகிறார்.

வரலாறு
------

இந்திய இராணுவத்தில் பணிபுரிய அதிகாரிகளைத் தேர்ந்தெடுப்பதற்காக தேரா துண்ணில் (Dehra dun) ஒரு சோதனை நிறுவனம் 1943 ஆம் ஆண்டில் நிறுவப்பெற்றது. இந்தியா சுதந்திரம் பெற்ற பின்னால், இந்திய இராணுவத்தில் மாறுதல்கள் நிகழ்ந்தன. அப்பொழுது இந்திய இராணுவத்தில் சேர்ந்து பணிகள் புரிவதற்காக அதிகாரிகளைத் தெரிவு செய்து உளவியல் ஆராய்ச்சிகளைப் புரிவதற்கான நிலை ஏற்பட்டது. இதன் அடிப்படையில், இந்த தற்காலிக சோதனைக் குழு, உளவியல் ஆராய்ச்சி அலகாக பெயர் மாற்றம் கண்டது. அதிகாரிகளைத் தெரிவு செய்வதற்கு அறிவியல் சார்ந்த செயல்முறைகள் செயல்படுத்தப்பட்டன.போர் முறைகளில் பல் மாற்றங்கள் ஏற்பட்டதாலும், புதிய உத்திகளை கையாள வேண்டியதாலும், இந்த நிறுவனத்தின் பொறுப்புகள் மேலும் அதிகரித்தன.

1962 ஆம் ஆண்டில், இந்த உளவியல் ஆராய்ச்சி அலகு மீண்டும் பெயர் மாற்றம் கண்டு, உளவியல்சார் ஆராய்ச்சி இயக்குனரகம் என்ற வகையில் அறியப்பட்டது. மன உறுதி, குழுக்களின் வினைவுறு திறன், தலைமை நடத்தை, இராணுவ அதிகாரிகள்-மாலுமிகளுக்கு இடையிலேயான இதர பிரச்சினைகள் ஆகியவற்றைப் பற்றி மேலும் அறிந்து கொள்ள ஆய்வுகள் இங்கு மேற்கொள்ளப்பட்டது. 1982 ஆம் ஆண்டில், இந்திய உளவியல்சார் பாதுகாப்பு ஆராய்ச்சி நிறுவனம் என்ற பெயரில் மீண்டும் மாற்றம் கண்டு, இந்திய அரசின் பாதுகாப்பு ஆராய்ச்சி மற்றும் வளர்ச்சி அமைப்பின் கீழ் செயல்படத் துவங்கியது.

ஆராய்ச்சி
---------

இந்திய உளவியல்சார் பாதுகாப்பு ஆராய்ச்சி நிறுவனம் மன உறுதி, குழுக்களின் வினைவுறு திறன், தலைமை நடத்தை, இராணுவ அதிகாரிகள்-மாலுமிகளுக்கு இடையிலேயான இதர பிரச்சினைகள், கொள்கையில் நம்பிக்கையுடன் செயல்படுதல், செய்யும் பணியில் மன நிறைவடைதல், உயரமான இடங்களினால் ஏற்படும் விளைவுகள், தன்முனைப்பாற்றல், மனோபாவம், உடல் அளவையியல், பொது மக்கள்-படைத்துறை இடையிலேயான உறவு முறைகள், பிரச்சினைகள் ஆகிய பல துறைகளில் ஆய்வுகளை மேற்கொண்டு வருகிறது.

மேற்கோள்கள்
-----------

1. ↑  ^ DIPR History

வெளி இணைப்புகள்
---------------

* இ. உ. பா. ஆ. நிறுவன இணையத்தளம்
[*தொடர்பிழந்த இணைப்பு*]
கரூர் கிரேக்கக் காசு
தமிழக்த்தில் கிடைத்த கிரேக்கக் காசுகளின் பழமை பொ.மு. 300 வரை செல்லும். மேலும் கிடைத்துள்ள காசுகள் பல எந்த நகரத்தில் அச்சிட்டது என்பதை கூட அறிய முடிகிறது. கரூர் நகரிலே அதிகக் காசுகள் கிடைத்தது குறிப்பிடத்தக்கது.

காசுகள்
-------

| அச்சிட்ட இடம் | காலம்/எண்ணிக்கை | மற்ற குறிப்புகள் |
| --- | --- | --- |
| ரோட்சு தீவுகள் | பொ.மு. 200 (2 காசுகள்) | செப்பு, 1 கிராம், 11 மி.மீ. விட்டம், இரு காசுகளிலும் பின்பக்கத்தில் ரோசாப்பூவும் முன்பக்கத்தில் ஒரு காசில் கெலியாசு கடவுளும், மற்றொரு காசில் பெண் கடவுளும் உளது. |
| கிறீட்சு தீவு | பொ.மு.200 (1 காசு) | செப்பு, 17 மி.மீ. விட்டம் முன்பக்கத்தில் மனிதத் தலையும் பின் பக்கத்தில் காளை உருவமும் உளது. |
| திரேசு தீவுகள் | பொ.மு.200 (1 காசு) | கிரேக்க கடவுள்கள் |
| தெசிசு தீவுகள் | பொ.மு.200 (1 காசு) | முன்பக்கம் சியசு கடவுளும், பின்பக்கம் ஆட்டுக்கிடாயும் உளது. |

செலியூசிட் குடும்பம்
--------------------

கிரேக்க மன்னர் அலெக்சாண்டர் மரணத்துக்குப்பின் டைகிடிசு நதியில் ஆதிக்கம் செலுத்திய செலியூசிட் வம்சத்தவர் வெளியிட்ட 10 காசுகள் கரூர் நகர அமராவதி ஆற்றங்கரையில் கிடைத்துளன. இவற்றில் கிரேக்க தெய்வங்களான அதேனா, சியசு, மன்னர் இரண்டாம் செலியூசிட் ஆகிய உருவங்களும் உளது.

உறுதி
-----

இவற்றை கொண்டு *கரூர் நகரை மையமாக கொண்ட வர்த்தகத்தில் கரூரிலிருந்து சேரர் துறைமுகம் முசிறிக்கு பொருட்கள் கொண்டு செல்லப்பட்டு பின் மெசப்பத்தோமியா நகரங்களுக்கு பொருட்கள் எடுத்து செல்லப்பட்டது* என்ற கருதுகோளை உறுதிப்படுத்தலாம்.

மேற்கோள்கள்
-----------

1. ↑  **Coins from Greek Islands** in **Studies of South Indian coins**, Vol - 5, 1995, R. Krishnamurthy, pp- 29-36
2. ↑  **Selucid coins from karur** in **Studies of South Indian coins**, Vol - 3, 1993, R. Krishnamurthy,

மூலம்
-----

* பண்டைய தமிழகம், சி.க. சிற்றம்பலம், யாழ்ப்பாணப் பல்கலைக்கழகம், இலங்கை.
அமெரிக்கா மற்றும் ஐரோப்பிய நாடுகளில் இருந்துதான் இந்தியா தனக்கு வேண்டிய பொருட்களில்
பெரும்பாலானவற்றை இறக்குமதி செய்கிறது.

### இந்திய ஏற்றுமதி - இறக்குமதிக் கொள்கை-(2001-02)

முக்கிய அம்சங்கள் :

1. விவசாய விளைபொருகளுக்கான ஏற்றுமதி மண்டலங்கள்
2. புதிய சந்தைகளைக் கண்டறிவதற்கான முனைவுகள்
3. சிறப்புப் பொருளாதார மண்டலங்கள்
4. இறக்குமதி அளவுகளின் மீதான தடைகளின் நீக்கம் (QR)

இறக்குமதி செய்யப்படும் பொருட்களின் அலவுகளின் மீதான தடைகளை நீக்கும் பணி 1991 ஆம் ஆண்டு முதல் தொடங்கப்பட்டு பல்வேறு கட்டங்களாக நிறைவேற்றப்பட்டு வருகிறது.இதுவரையில் 715 பொருட்களின் மீதான தடைகள் விலக்கப் பட்டுவிட்டன.

1. ஏற்றுமதியை ஊக்குவிப்பத்ற்கான மூலதனப் பொருட்கள் திட்டம் (EPCGS)
2. முன்கூட்டியே பெறக்கூடிய உரிமங்கள்

ஏற்றுமதிக்கு நிகரான பொருட்கள் மற்றும் இடைனிலைப் பொருட்களுக்கு இத் திட்டம் மேலும் நீட்டிக்கப் படுகிறது 

1. DUTYFREE REPLENISHMENT CERTIFICATE SCHEME
2. DUTY ENTITLEMENT PASSBOOK SCHEME
3. EOU/EPZ/EHTP/STP UNITS

(ஏற்றுமதிக்கான உற்பத்திப் பிரிவுகள்/ ஏற்றுமதிக்கான தயாரிப்புப் பிரிவுகள்/ மின்னியல் வன்பொருள் தொழில் நுட்பப் பூங்கா/மென்பொருள் தொழில் நுட்பப் பூங்கா)

1. இரத்தினங்கள் மற்றும் நகைகள்
2. ஏற்றுமதிக்கு நிகரான பொருட்கள்
3. கணினி மயமாக்கல்

வெளி நாட்டு வாணிபத்திற்கான தலைமை இயக்குனரின் (DGFT) 29 அலுவலகங்களில் விண்ணப்பங்கலளை மென்பொருள் வடிவத்தில் சமர்ப்பிப்பதற்கு தேவையான வசதிகள் உருவாக்கப்படும்.

1. நடைமுறைகள் எளிதாக்கப் படுகின்றன

மின்னஞ்சல் மூலம் விளக்கம் பெறும் வசதி உருவாக்கப்படும்

### இந்திய ஏற்றுமதி - இறக்குமதிக் கொள்கை-(2002-07)

2002-07 ஆம் ஆண்டுக்கான ஏற்றுமதி இறக்குமதிக் கொள்கையின் முக்கிய அம்சங்கள் 

1. சிறப்புப் பொருளாதார மண்டலங்கள்
2. வேலை வாய்ப்பு சார்ந்தவை

விவசாயத் துறை
குடிசைத் தொழில்கள் மற்றும் கைத்தொழில்கள்
சிறுதொழில் துறை
தோல்பொருட்கள் துறை
ஜவுளித் துறை
ஆபரணங்கள்

1. தொழில் நுட்பம் சார்ந்தவை

மின்னியல் வன்பொருள் பூங்கா
இரசாயனங்கள் மற்றூம் மருந்துப் பொருட்கள்
திட்டங்கள்
வெளினாடுகளில் நிறைவேற்றப் பட்ட திட்டங்களில் ஓராண்டுக்குமேல் பயன்படுத்தப்பட்ட சாதனங்களை தடையின்றி இறக்குமதி செய்துகொள்ளும் வசதி

1. வளர்ச்சி தொடர்பானவை

  

##### இந்தியாவின் வெளி நாட்டு வாணிபக் கொள்கை- (2004-09)

###### இந்தியாவின் வெளி நாட்டு வாணிபக் கொள்கை- (2009-14)
தமிழகத்தில் மத்திய பழங்கற்கால ஆயுதங்கள்
செதிற்கல் நடுவில் உள்ளது
செதிற்கல் உருவாகும் முறை
**தமிழகத்தில் மத்திய பழங்கற்காலம்** என்பது கிமு. 50,000 - கி.மு.20,000 வரை நிலவியது. இக்காலத்தில் பெரிய எருது இனங்கள் வாழ்ந்தன. இவை பற்றிய எச்சங்கள் தமிழகத்தில் காணாவிடிலும் நர்மதை ஆற்றங்கரையில் காணப்படுவதால் அவை தமிழகத்திலும் வாழ்ந்ததாகக் கொள்ளலாம். கீழைப் பழங்கற்கால மக்கள் பயன்படுத்திய குவாட்சயிட் கல்லாயுதங்களை விட மென்மை பொருந்திய செசுபர், சேட், அகேற், சல்செடனி ஆகிய கற்களில் இக்கால மக்கள் ஆயுதங்களை தயாரித்திருக்கின்றனர்.

முக்கியத்துவம்
--------------

இக்கால மக்கள் மென்மை பொருந்திய கருவிகளை பயன்படுத்தினாலும் கீழைப் பழங்கற்கால மக்கள் பயன்படுத்திய குவாட்சயிட் கல்லாயுதங்களும் சேர்ந்தே இவற்றுடன் காணப்படுகின்றன. இதிலிருந்து சுரண்டல் கருவிகள், துளைக்கருவிகள், கூர்க்கருவிகள் போன்றவற்றை செய்துள்ளதாக தெரிவதால் இக்கால மக்கள் மரவுரி, மிருகத்தோல் போன்றவற்றை ஆடைகளாகப் பயன்படுத்தியது தெரிகிறது. கூர்க்கருவிகள் இருந்ததால் மரத்தினால் செய்யப்பட்ட ஈட்டிகள் குறைந்து மூங்கிலை கூர்தீட்டி அம்புகளாய் பயன்படுத்தும் தொழில் நுட்பம் இக்கால மக்களிடையே நிலவியது.

வளர்ச்சி
--------

இக்கால கட்டத்தில் அனைத்து கற்கால தொழில்நுட்பங்களும் வளர்ந்தது. அவை,

1. கடினக்கல்லாயுதங்களான தழும்புரி, தழும்பழி போன்ற ஆயுதங்களில் இருந்து செதிற்கல்லாக வளர்ந்தது.
2. கோடாரி, ஈட்டி போன்ற சிறிது தூரம் செல்லும் இலக்கு ஆயுதங்கள் குறைந்து வில் போன்ற நீண்ட இலக்கு ஆயுதங்கள் தயாரிக்கப்பட்டன.
3. கீழைப்பழங்கற்காலத்தவர் செதிற்கல் போன்றவற்றை கண்டுகொள்ளாமல் விட்டனர். ஆனால் இவர்கள் செதிற்கல்லிருந்து வில் தயாரிக்கும் தொழில்நுட்பம் கற்றுக் கொண்டனர்.
4. இக்காலத்திலேயே மனிதன் தற்போதைய உருவம் அடைந்தான்.

களங்கள்
-------

தமிழகத்தில் கொற்றலை ஆற்றங்கரை, அத்திரம்பாக்கம், புத்தமனுவங்கா போன்ற இடங்களில் இக்காலக் கருவிகளான சுரண்டல் கருவிகள், துளைக்கருவிகள், கூர்க்கருவிகள் போன்றவைக் காணப்படுகின்றன. மேலும் குடியம் குகை, மதுரை மறத்தாறுக் கரையிலுள்ள பட்டுப்பட்டி, சிவராமப்பேட்டை, திருப்பத்தூர் போன்ற இடங்களிலும் இக்காலக் கருவிகள் காணப்படுகின்றன.

மேற்கோள்கள்
-----------

1. 1 2  Sankalia HD (1974). *Pre- and Proto-History of India and pakistan*. Poona University.
2. ↑  Raman K V (1969). *Pre and Proto historic cultures of Tamilnadu*. பக். pp 137 - 142.
3. ↑  Raman K V (1970). *Distibution Pattern of Culture Traits in the Preand Proto Historic Times in Madurai Region*. பக். pp 499 - 599.
**ஏட்சி பனிமனிதன்** (*Ötzi the Iceman*, pronounced [ˈœtsi]  ( கேட்க)), என்பது இயற்கையாய்ப் பாதுகாக்கப்பட்ட ஒரு மம்மி ஆகும். இதன் வயது 5,300 ஆண்டுகளுக்கும் அதிகம். இந்த மம்மி 1991 ஆம் ஆண்டு செப்டம்பர் மாதம் ஆல்ப்சு மலைக்கருகில் ஆஸ்திரிய - இத்தாலிய நாடுகளின் எல்லையில் இரு ஜெருமானியர்களால் கண்டறியப்பட்டது.

இந்த மம்மி யாருக்குச் சொந்தம் என இத்தாலிக்கும் ஆஸ்திரியாவுக்கும் இடையில் சட்டப்பூர்வப் பிரச்சினை ஏற்பட்டது. தற்போதைக்கு இந்த மம்மி இத்தாலி நாட்டில் உள்ள தெற்கு தைரோல் தொல்லியல் அருங்காட்சியகத்தில் பார்வைக்கு வைக்கப்பட்டுள்ளது.

மரணத்தின் காரணம்
----------------

2001 ஆம் ஆண்டில் எடுக்கப்பட்ட எக்ஸ் கதிர்ப்படம் மற்றும் சி.டி. ஸ்கேன் படங்கள் மூலம் ஓட்சியின் இடது தோளில் அம்பு நுனி ஒன்று இருப்பது கண்டறியப்பட்டது. அவரது உடையிலும் அதற்குப் பொருத்தமாக கிழியல் ஒன்று காணப்பட்டது. இக் கண்டறிதல் ஆராய்ச்சியாளர்களை ஓட்சி குருதிப் போக்கினால் இறந்திருக்கக் கூடும் என்று எண்ண வைத்தது. கூடுதல் ஆராய்ச்சிகளின் மூலம் மரணத்தின் முன் அம்பின் நுனிதவிர இதர பகுதிகள் நீக்கபட்டதையும் கை, மணிக்கட்டு மற்றும் மார்பு ஆகிய இடங்களிலும் காயம் இருப்பது கண்டறியப்பட்டது. தலைக்காயம் இருப்பது தலையில் அடிபட்டதை உணர்த்தியது.

  

தற்போதைக்கு தலைக்காயமே மரணத்திற்கான காரணம் என்று நம்பப்படுகிறது. ஆய்வாளர்கள் மரணத்தின் காரணம் கீழே விழுந்ததாலா அல்லது பாறையில் மோதவைக்கப்பட்டதாலா என்று உறுதியாய்க் கூற இயலாமல் உள்ளனர்.

பச்சை குத்தப்பட்டு இருந்தது
---------------------------

ஓட்சி பனிமனிதனின் உடலில் 57 இடங்களில் பச்சை குத்தப்பட்டு இருந்தது. இவை கார்பனால் ஆனவை ஆகும். இவை லம்பார் முதுகெலும்பின் இருபுறமும் செங்குத்தாக வரையப்பட்டு இருந்தன. மேலும் வலது கால் மூட்டு மற்றும் இரு கணுக்கால் ஆகியவற்றிலும் ஏராளமான இடங்களில் பச்சை குத்தப்பட்டு இருந்தது.

எக்ஸ் கதிர்ப்படங்களை ஆராய்ந்ததன் மூலம் பச்சை குத்தப்பட்ட இடங்களில் இருந்த எலும்புகள் தேய்ந்து இருந்தது அறியப்பட்டது. எனவே வலியைப் போக்குவதற்கு அக்குபங்சர் போன்ற சிகிச்சையாக இவர் பச்சைகுத்திக் கொண்டிருக்கலாம் என்று நம்பப்படுகிறது.

மேற்கோள்கள்
-----------

1. ↑  PBS NOVA "Iceman Murder Mystery"
2. ↑  5 Surprising Facts About Otzi the Iceman
3. ↑  Ötzi, Neolithic mummified human

 
விக்கிசெய்தியில்
***ஏட்சி பனிமனிதன்***
தொடர்பான செய்திகள் உள்ளது.

வெளி இணைப்புகள்
---------------

* 5300 ஆண்டு பழையான இயற்கை மம்மியின் வரலாறு -யூடியூப் காணொலி
* பனிமனிதன் ஓட்சி.pdf
**ஏதவார்து ஆல்பெர்த் உரோச்சே (Édouard Albert Roche)** (17 அக்தோபர் 1820 – 27 ஏப்பிரல் 1883) ஒரு பிரெஞ்சு வானியலாளரும் கணிதவியலாளரும் ஆவார். இவர் வான்கோள இயக்கவியல் ஆய்வுக்காகப் பெயர் பெற்றவர். இவரது நினைவாக, உரோச்சே கோளம், உரோச்சே வரம்பு, உரோச்செ இதழ் ஆகிய அறிவியல் கருத்துப் படிமங்கள் குறிக்கப்படுகின்றன. இவர் வானிலையியல் நூலாசிரியரும் ஆவார்.

வாழ்க்கை
--------

இவர் மோண்ட்பெல்லியரில் பிறந்தார். மோண்ட்பெல்லியர் பல்கலைக்கழகத்தில் கல்வி கற்று, 1844 இல் தனறிவியல் முதுமுனைவர் பட்டத்தைப் பெற்றார். பிறகு அங்கேயே 1849 இல் அறிவியல் புலத்தில் பேராசிரியர் ஆனார். இவர் பியேர் சைமொன் இலாப்லாசின் ஒண்முகில் கருதுகோளைக் கணிதவியாகப் பகுப்பாய்வு செய்தார். இம்முடிவுகளை 1847 வரை பல ஆய்வுக் கட்டுரைகளாகத் தான் பணியில் சேர்ந்த்தில் இருந்து மோண்ட்பெல்லியர் கல்விக்கழகத்துக்கு அனுப்பினார். இவற்றில் மிக முதன்மையானவை இவர் எழுதிய வால்வெள்ளி (1860), ஒண்முகில் கருதுகோள் (1873) பற்றியவையாகும்.இவரது ஆய்வுகள் துகள் சூறைகளின் பாலான வலிய ஈர்ப்பின் விளைவுகளை ஓர்ந்து பார்த்தன.

இவர் காரிக்கோளின் வலயங்களின் உருவாக்கம் பற்றிய கோட்பாட்டுக்காகப் பெயர்பெற்றவர். இவர் இயல்பான நிலாவொன்று காரிக்கொளை நெருங்கும்போது ஈர்ப்பு அலைகளால் அந்நிலா தனித்தனிப் பகுதிகளாகப் பிரிந்து அதன் வலயங்கள் ஆகின என்றார். ஈர்ப்பால் கட்டுண்ட இரு பொருள்கள் ஓதவிசைகளால் பிரிவதற்கான தொலைவை இவர் கணக்கிட்டார்; இந்தத் தொலைவு *உரோச்சே வரம்பு* எனப்படுகிறது.

இவரது பிற ஆய்வுகளும் வட்டணை இயக்கவியலைச் சார்ந்தவையாகும். இரு பொருள்களிடையே வட்டணையில் சுற்றிவரும் ஒரு பொருள் அதில் ஒன்றால் கைப்பற்ரப்படு வரம்புகளின் இருப்புவரையே *உரோச்சே இதழ்* என வழங்குகிறது. மற்றொரு பெரிய வான்பொருளைச் சுற்றிவரும் சிறிய வான்பொருளின் தக்கம் விளைவிக்கும் ஈர்ப்புக் கோளமே *உரோச்சே கோளம்* என வழங்குகிறது.

பணிகள்
------

இவரது அறிவியல் பணிகள் பிரெஞ்சு மொழியில் உள்ளன.

### பணிகள் பட்டியல்

* List of works
[*தொடர்பிழந்த இணைப்பு*], on the site of the Académie des sciences (31 items) (Includes—unnumbered—works commenting that of Roche. Also includes works in meteorology)
* கூகுள் புத்தகங்களில் *Liste des œuvres de M. Édouard Roche*, in *Mémoires de la Société des sciences, de l'agriculture et des arts de Lille*, 1885 (34 items)

மேலும் காண்க
------------

* உரோச்சே இதழ்
* உரோச்சே வரம்பு
* உரோச்சே கோளம்

மேற்கோள்கள்
-----------

* Z. Kopal, *The Roche problem*, Kluwer Academic Publishers, Dordrecht, 1989 ISBN 0-7923-0129-3.

1. ↑  Brush, Stephen G. (1996), *A History of Modern Planetary Physics: Nebulous Earth*, **1**, Cambridge University Press, p. 96, ISBN 0521441714
ஏட்ரியாடிக் கடலின் ஆழம்
**ஏட்ரியாடிக் அபிசல் சமவெளி**, பொதுவாக **ஏட்ரியாடிக் வடிநிலம்** என்று குறிப்பிடப்படுகிறது, இது ஏட்ரியாடிக் கடலுக்கு அடியில் உள்ள ஒரு பெருங்கடல் படுகை ஆகும். ஏட்ரியாடிக் கடலின் சராசரி ஆழம் 252.5 மீட்டர்கள் (828 அடி) மற்றும் அதன் அதிகபட்ச ஆழம் 1233 மீட்டர்கள் (4045 அடி) இருப்பினும், வடக்கு ஏட்ரியாடிக் படுகை அரிதாக 100 மீட்டர்கள் (330 அடி) ஆழமுடையதாக இருக்கிறது.

விரிவு
------

வடக்கு ஏட்ரியாடிக் படுகை, வெனிஸ் மற்றும் ட்ரைஸ்டே இடையே அன்கோனா மற்றும் ஜாடரை இணைக்கும் கோட்டை நோக்கியுள்ளது. அதன் வடமேற்கு முனையில் ஆழமானது 15 மீட்டர்கள் (49 அடி) அளவு மட்டுமே உள்ளது. அது படிப்படியாக தென்கிழக்குப் பகுதியை நோக்கி ஆழமடைகிறது. இது மிகப்பெரிய மத்திய தரைக்கடல் கண்டத்திட்டாகவும் அதே நேரத்தில் நீர்த்தப் படுகை மற்றும் அடியில் நீர் உருவாகும் தளமாகும். மத்திய ஏட்ரியாடிக் படுகையானது அன்கோனா-சதர் கோட்டிற்கு தெற்கே 270 மீட்டர் (890 அடி) ஆழம் கொண்ட மத்திய ஏட்ரியாடிக் குழியுடன் (போமோ குழிவு அல்லது ஜபுகா குழி என்றும் அழைக்கப்படுகிறது). 170 மீட்டர் (560 அடி) ஆழமான பலகுருசாசில் மத்திய ஏட்ரியாடிக் குழிக்கு தெற்கே 1200 மீட்டர் (3900 அடி) ஆழமான தெற்கு அட்ரியாடிக் குழி மற்றும் தெற்கு அட்ரியாடிக் படுகையில் இருந்து மத்திய அட்ரியாடிக் படுகையைப் பிரிக்கிறது. மேலும் தெற்கே, கடல் தளம் 780 மீட்டர்கள் (2560 அடி) வரை உயர்ந்து அயோனியன் கடலின் எல்லையில் ஒட்ரான்டோ சில்லை உருவாக்குகிறது.

தெற்கு அட்ரியாடிக் படுகையானது அதனோடு இணைக்கப்பட்ட வடக்கு அயோனியன் கடலுடன் பல விசயங்களில் ஒத்துப்போகிறது.

மூலங்கள்
--------

* Blake, Gerald Henry; Topalović, Duško; Schofield, Clive H (1996). *The maritime boundaries of the Adriatic Sea*. IBRU. பன்னாட்டுத் தரப்புத்தக எண்:978-1-897643-22-8.. பார்த்த நாள்: 26 January 2012.
* Bombace, Giovanni (1992). *Marine Eutrophication and Population Dynamics: With a Special Section on the Adriatic Sea: 25th European Marine Biology Symposium, Institute of Zoology, University of Ferrara*. Olsen&Olsen. பன்னாட்டுத் தரப்புத்தக எண்:978-87-85215-19-2.. பார்த்த நாள்: 21 June 2012.
* Cushman-Roisin, Benoit; Gačić, Miroslav; Poulain, Pierre-Marie (2001). *Physical oceanography of the Adriatic Sea*. Springer. பன்னாட்டுத் தரப்புத்தக எண்:978-1-4020-0225-0.. பார்த்த நாள்: 26 January 2012.

மேற்கோள்கள்
-----------

1. ↑  Blake, Topalović & Schofield 1996.
2. ↑  Cushman-Roisin, Gačić & Poulain 2001.
3. ↑  Bombace 1992, ப. 379–382.
***சியு சாங் சனின் மேற்கு நோக்கிய பயணங்கள்*** (Travels to the West of Qiu Chang Chun) என்பது தாவோயியத் துறவி சியு சுஜியின் மேற்கு நோக்கிய பயணங்கள் பற்றிய குறிப்பு ஆகும். இதை இவரது சீடர் லீ சிச்சாங் எழுதினார். லீ சிச்சாங் தன் ஆசானுடன் பயணித்தார். இந்நூல் இரு பகுதிகளைக் கொண்டுள்ளது. முதல் பகுதி சீனாவின் சான்டோங்கிலிருந்து மேற்கு நோக்கிய பயணம் மற்றும் திரும்பி வந்ததையும் இரண்டாம் பகுதி சியு சுஜி செங்கிஸ் கானிற்கு வழங்கிய அறிவுரைகளையும் கொண்டுள்ளது. செங்கிஸ் கான் சியு சுஜியை ஒரு தங்கப் பட்டிகையைக் கொடுத்து வருமாறு அழைத்தார். 1220ஆம் ஆண்டு தன் பயணத்தைத் தொடங்கிய சியு சுஜி 1222ஆம் ஆண்டு ஆப்கானித்தானின் இந்து குஷ் மலைப் பகுதியில் செங்கிஸ் கானைச் சந்தித்தார். சீனாவில் இருந்து பாரசீகம் சென்று திரும்பிய இவரது பயணம் 1220 முதல் 1224 வரை மூன்று ஆண்டுகள் நடந்தது.

மொழிபெயர்ப்புகள்
----------------

இப்பயணங்களை முதன் முதலில் உருசிய மொழிக்கு பல்லாடியசு என்ற உருசியத் துறவி 1866இல் மொழிபெயர்த்தார்.

1888ஆம் ஆண்டு பெய்ஜிங் உருசியத் தூதராகத்தில் பணியாற்றிய எமில் என்ற ஒரு பால்டிக் செருமானிய மருத்துவர் இப்பயணங்களின் ஆங்கில மொழிபெயர்ப்பை வெளியிட்டுள்ளார்.

இந்நூலை ஆர்தர் வாலேய் என்பவர் 1931ஆம் ஆண்டு "ஒரு இரசவாதியின் பயணங்கள்" என்ற தலைப்பில் ஆங்கிலத்திற்கு மொழிபெயர்த்துள்ளார்.

உசாத்துணை
---------

1. ↑  volume 4 of Record of the Pekin Eccles Mission
2. ↑  SI YOU KI, TRAVELS TO THE WEST OF KIU CH'ANG CH'UN, by Emil Bretschneider, in Medieval Researches from Eastern Asiatic Sources vol 1 1888 Trubner & Co, London; Reprint by Elibron Classics ISBN 1-4021-9303-3
3. ↑  ஒரு இரசவாதியின் பயணங்கள் (ஆங்கிலம்) இணையத்தில்
ஹர்கத்-உல்-முஜாகிதீன் தீவிரவாதக் குழுவின் கொடி
**ஹர்கத்-உல்-முஜாகிதீன்** (Harkat-ul-Mujahideen- al-Islami, உருது: حرکت المجاہدین الاسلامی‎) சுருக்கமாக ஹெச்.யு.எம் (HUM) என்று அழைக்கப்படுகிறது. இது பாகிஸ்தானில் இருந்து இயக்கும் தீவிரவாத அமைப்பு ஆகும். இதனுடைய தீவிரவாதச் செயல்கள் அனைத்தும் இந்தியாவின் காஷ்மீர் மாவட்டத்தில் நடைபெறுகிறது.

உருவாக்கம்
----------

இக்குழு முதலில் *ஹர்கர்-உல்-அன்சார்* என்ற பெயரில் இயங்கியது. 1997 ஆம் ஆண்டு இக்குழுவானது ஒசாமா பின் லேடனுடன் தொடர்புடையது என அமெரிக்காவால் அறிவிக்கப்பட்டது. அதன் பின் இக்குழு தனது பெயரை *ஹர்கத்-உல்-முஜாகிதீன்* என மாற்றிக் கொண்டது. இந்தக் குழுவானது இந்தியாவில் தடை செய்யப்பட்ட ஒன்றாகும். இந்தக் குழுவானது 1980 ஆம் ஆண்டு பாகிஸ்தான் ஐ.எஸ்.ஐ அமைப்பால் ஆஃப்கானில் சோவியத் படைகளுக்கெதிராக போரிட அமைக்கப்பட்டது. இந்தக் தீவிரவாதக் குழுக்களுக்கு *ஐ.எஸ்.ஐ* அமைப்புடன் நெருங்கிய தொடர்பு உள்ளது.

விமானக் கடத்தல்
---------------

999 ஆம் ஆண்டு பிப்ரவரி மாதம் 24 ஆம் தியதி வெள்ளிக் கிழமை *இந்தியன் ஏர்லைன்ஸ்* விமானம் நேபாளத்திலிருந்து 178 பயணிகள் மற்றும் 15 விமான ஊழியர்களுடன் கடத்தப்பட்டது.இந்தியன் ஏர்லைன்ஸ் விமானம் 814 கடத்தல் இந்தக் குழுவால் நடத்தப்பட்டது ஆகும்.

இங்கிலாந்தில் தடை
-----------------

2005 ஆம் ஆண்டு அக்டோபர் மாதம் 10 ஆம் தியதி இங்கிலாந்து நாட்டு உள்துறை அமைச்சு இந்த இயக்கத்தைத் தடை செய்தது. மேலும் இவ்வியக்கத்தோடு தொடர்புடையவர்களுக்கு 10 வருட சிறைத்தண்டனை வழங்கப்படும் என அறிவித்தது.

மேற்கோள்கள்
-----------

1. 1 2  Indictment of John Walker Lindh *American Rhetoric* February, 2002
2. ↑  "United States State Department". 2005-03-24 அன்று மூலதளத்திலிருந்து பரணிடப்பட்டது எடுக்கப்பட்டது. 2005-03-24 அன்று பார்க்கப்பட்டது.
3. ↑  "Harkat-ul-Mujahideen". South Asia Terrorism Portal. 2011-06-24 அன்று பார்க்கப்பட்டது.
4. ↑  In the Spotlight: Harkat ul-Jihad-I-Islami (HuJI) *Center for Defense Information* August 16, 2004
5. ↑  Carlotta Gall; Pir Zubair Shah; Eric Schmitt (24 June 2011). "Seized Cellphone Offers Clues To Bin Laden’s Pakistani Links". *The New York Times*.. பார்த்த நாள்: 24 June 2011.
**ஏஞ்சல் மேரி ஜோசப்** (Angel Mary Joseph) (பிறப்பு: செப்டம்பர் 24, 1953) ஓய்வு பெற்ற இந்திய தட கள விளையாட்டு வீரர் ஆவார். அவர் 100 மீட்டர் தடை ஓட்டம், நீளம் தாண்டுதல், ஐவகைப்போட்டி ஆகியவற்றில் திறமை பெற்றவர் ஆவார். ஒரு சமயத்தில் மேற்கண்ட மூன்றிலும் மற்றும் உயரம் தாண்டுதல் மற்றும் ஹெப்டாத்லான் ஆகிய போட்டிகளிலும் தேசிய சாதனைகளைப் படைத்தார். 1978 ஆம் ஆண்டு தெஹ்ரானில் நடந்த ஆசிய விளையாட்டுப் போட்டிகளில், நீளம் தாண்டுதல் மற்றும் ஐவகைப் போட்டிகளில் வெள்ளிப் பதக்கங்களை வென்றார். அவர் தேசிய வாகையாளர் போட்டிகளில் கருநாடகம் மற்றும் இரயில்வே கூடைப்பந்து அணிகளை பிரதிநிதித்துவப்படுத்தினார். 

தடகளப் போட்டிகளில் அவர் செய்த சாதனைகளை உணர்ந்து மேரிக்கு 1979 ஆம் ஆண்டில் இந்திய அரசு அருச்சுனா விருது வழங்கியது.

குறிப்புகள்
-----------

1. ↑  "Angel Mary Joseph". sportsbharti.com. 15 August 2016 அன்று மூலம் பரணிடப்பட்டது. 15 August 2016 அன்று பார்க்கப்பட்டது.
2. ↑  "Arjuna Award Winners from Kerala". keralaathletics.org. 1 November 2010 அன்று மூலம் பரணிடப்பட்டது. 15 August 2016 அன்று பார்க்கப்பட்டது.

வெளி இணைப்புகள்
---------------

* ஐ.ஏ.ஏ.எஃபில் இடம்பெறும் ஏஞ்சல் மேரி சோசப்-இன் குறிப்புப் பக்கம்
**கிறிஸ்துவர் நிலப்பகுதி** என்பது ஒரு கிறிஸ்துவ எழுத்தாளர் எழுதிய அறிவியல் புவியியலின் ஆரம்ப கால கட்டுரைகளில் ஒன்றாகும். இது முதலில் கோஸ்மாஸ் இண்டிகோபஸ்டஸ் எழுதிய ஐந்து பாகங்களாக வெளிவந்து பின்னர் கி.மு 550 வரையில் பத்து பன்னிரண்டு பாகங்களாக விரிவுபடுத்தப்பட்டது. அதே காலகட்டத்தில் வாழ்ந்த கிறிஸ்துவர்கள் பெரும்பாலானோர் பூமி ஒரு கோள வடிவமானது என்ற கருத்தைக் கொண்டிருந்தனர். மேலும் சொர்க்கமே அந்த கோள வடிவத்தை உருவாக்கியதாகவும் நம்பினர்.

கையெழுத்துப் பிரதிகள்
---------------------

கிட்டத்தட்ட மூன்று முழுமையான கையெழுத்துப் பிரதிகள் கிடைக்கப்பெற்றுள்ளன. ஆரம்பகால மற்றும் சிறந்த 9 ஆம் நூற்றாண்டில் இருந்து வாடிகன் நூலகத்தில் உள்ளன. இந்த உரைக்கு பத்து புத்தகங்கள் உள்ளன. 11ஆம் நூற்றாண்டின் இரண்டு நெருக்கமான கையெழுத்துப் பிரதிகளில் ஒன்று செயின்ட் கேதரின் மடாலயத்திலும் மற்றொன்று மவுண்ட் அதோஸின் இவிரான் மடாலயத்திலும் பெறப்பட்டது.

சான்றுகள்
---------

1. ↑  Cosmas Indicopleustes (24 June 2010). *The Christian Topography of Cosmas, an Egyptian Monk: Translated from the Greek, and Edited with Notes and Introduction*. Cambridge University Press. பன்னாட்டுத் தரப்புத்தக எண்:978-1-108-01295-9. .

வெளி இணைப்புகள்
---------------

* *The Christian Topography* by Cosmas Indicopleustes (trans. J. W. McCrindle)
* Χριστιανικὴ Τοπογραφία Original Greek text
* Scan of the entire Codex Vat.gr.699 on Biblioteca Apostolica Vaticana website
**டேவிட் சாமுவேல் கோயர்** (ஆங்கில மொழி: *David Samuel Goyer*) (பிறப்பு: 22 திசம்பர் 1965) என்பவர் அமெரிக்க நாட்டு திரைப்பட இயக்குநர், திரைக்கதை ஆசிரியர், தயாரிப்பாளர், புதின எழுத்தாளர் மற்றும் வரைகதை புத்தக எழுத்தாளர் ஆவார். இவர் பிளேடு (1998), பிளேடு 2 (2002), பிளேடு 3 (2003), சூப்பர் மேன் (2013), பேட்மேன் வி சூப்பர்மேன்: டவுன் ஆஃப் ஜஸ்டிஸ் (2016) போன்ற திரைப்படங்களுக்கு திரைக்கதை எழுதியதன் மூலம் பிரபலமானவர்.

ஆரம்ப கால வாழ்க்கை
------------------

கோயர் 22 திசம்பர் 1965 ஆம் ஆண்டில் ஐக்கிய அமெரிக்கா நாட்டில் ஏன் ஆர்பரில் ஒரு யூதர் குடும்பத்தில் பிறந்தார். இவருக்கு ஒரு சகோதரர் உண்டு. இவர்கள் இவரின் தாயால் வளர்க்கப்பட்டனர்.

மேற்கோள்கள்
-----------

1. ↑  ‘Man Of Steel’ Sequel Underway With Zack Snyder And David S. Goyer
2. ↑  "The Unborn Set Visit: Writer-Director David Goyer". BloodyDisgusting.
3. ↑  Aushenker, Michael (March 28, 2002). "Man of Action". *Jewish Journal*. .
4. ↑  Pfefferman, Naomi (April 3, 2013). "'Da Vinci' goes rogue in new STARZ historical fantasy". *Jewish Journal*. .

வெளி இணைப்புகள்
---------------

* ஐ.எம்.டி.பி இணையத்தளத்தில் டேவிட் எஸ். கோயர்
**நிஜசாரனா ஸ்ரீ அம்பிகாரா செளடையா** (Nijasharana Shri Ambigara Chowdaiya) ஒரு இந்தியத் துறவியும், கவிஞரும் ஆவார். இவர் 12 ஆம் நூற்றாண்டில் வாழ்ந்த சமூக விமர்சகரும் ஆவார். அவர் ஒரு பயணப் படகோட்டியாக இருந்தவர் ஆவார். அவர் கல்யாண் சென்று, அங்குள்ள வீரசைவ இயக்கத்தில் சேர்ந்து லிங்காயதத்தை பின்பற்றினார். பசவரின் தாக்கத்தால் தனது முதிர்ச்சி பெறாத எழுத்துக்களில் உயர் சாதிய அமைப்பை அதிகம் விமர்சித்தார்.  வசன சாகித்திய இயக்கத்தில் கே. ஏ. பனிக்கர் இவரை கவிஞர்களில் கோபக்கரார் என்று வர்ணித்துள்ளார். தனது 274 ஊக்கமளிக்கும் பிரவாச்சன்களின் காரணமாக ஒரு துறவியாக மதிக்கப்படுபவர், பெண்களை துன்புறுத்தியவர்களுக்கும், அவர் மதக் கலைஞர்களாகக் கருதப்படுபவர்களுக்கும் சவால் விடுத்தார்.  எண்ணங்கள், வார்த்தைகள் மற்றும் செயல்களில் தூய்மையான ஒருவரின் இதயத்தில் கடவுள் நிச்சயமாக வாழ்கிறார் என்று அவர் கற்பித்தார். 

கர்நாடகாவின் புறநகர்ப்பகுதியான பசவகல்யாண் பகுதியில் ஒரு குகைக்கு செளடையாவின் பெயரிடப்பட்டது. கர்நாடகாவின் கன்னடம் மற்றும் கலாச்சாரத் துறை ஆண்டுதோறும் அவரது பிறந்த நாள் ஜெயந்தியின் கொண்டாட்டங்களுக்கு உதவுகிறது.

மேற்கோள்கள்
-----------

1. ↑   *Revolution of the Mystics: On the Social Aspects of Vīraśaivism*. .
2. ↑   *Medieval Indian Literature: Surveys and selections*. .
3. ↑   *Religion and Social System of the Vīraśaiva Community*. .
4. ↑  "Procession marks Ambigara Chowdaiah Jayanti celebration in city". *Star of Mysore* (ஆங்கிலம்). 2018-02-06. 2019-04-04 அன்று பார்க்கப்பட்டது.
**வின்டோஸ் அசூர்** எனப்படுவது மேகக் கணிமை சார்ந்த உள்கட்டுமானங்களுடன் கூடிய ஒரு அமைப்பாகும். இது மைக்ரோசாப்ட் நிறுவனத்தினால் நிருவகிக்கப்படுகின்றமையுடன் உலகளாவிய ரீதியில் அமைந்த பல தகவல் நிலையங்களுடன் இணைக்கப்பட்டுள்ளது. இதன் மூலம் உலகின் பல்வேறு பிரதேசங்களைச் சேர்ந்த வாடிக்கையாளர்களும் வின்டோஸ் ஆசூர் சேவைகளை இணையம் மூலம் அணுகும் போது ஏற்படும் நேர விரையம் குறைக்கப்படுகின்றது. பெப்ரவரி 2010 இல் மைக்ரோசாப்ட் இந்தச் சேவையை அறிமுகம் செய்து வைத்தது.

சிறப்பியல்புகள்
---------------

வின்டோஸ் அசூர் மூலம் பெரும்பாலும் இணையம் சார்ந்த செயலிகளை வடிவமைக்க முடியும். ஜூன் 2012 இல் மைக்ரோசாப்ட் வின்டோஸ் அசூர் அமைப்பில் பின்வரும் வசதிகளை வழங்கியது.

* ஏஎஸ்பி.நெட், பிஎச்பி, நோட்ஜேஎஸ் போன்ற மொழிகளில் எழுத்தப்பட்ட இணையச் செயலிகளை கிட், எப்டிபீ அல்லது பவுண்டேசன் சேர்வர் மூலம் பதிவேற்றி இயக்கக்கூடிய வல்லமை
* இணையத்தில் இயங்கும் கணணிகள் மூலம் செயலியின் மூலத்தை மாற்றாமலே வழங்கிகளை மாற்றக் கூடிய வசதியை வழங்கியமை. அசூர் வழங்கிகள் விண்டோஸ் மற்றும் லினக்ஸ் இயங்குதளங்களை இயக்கக்கூடியவை.
* மேகக் கணிமை சார்ந்த சேவைகள்
* தகவல் சேமிப்பு - மைக்ரோசாப்ட் எஸ்கியூவெல் வழங்கிகளில் தரவுகளை மேகக் கணனிகளில் சேமித்து வைக்கக்கூடிய வல்லமை.
* தரவுச் சேமிப்பு - கோப்புகள், படிமங்கள், காணொளிகள் போன்றவற்றைச் சேமித்து வைக்கும் ஆற்றல்.

வின்டோஸ் அசூர் பல்வேறு செயலி நிரலாக்க இடைமுகங்களையும் வழங்குகின்றது. மைக்ரோசாப்ட் நிறுவனம் தனது அசூர் சேவைகள் பற்றிய ஒரு விளக்கப்படத்தையும் இணையத்தில் வெளியிட்டு வைத்தது .

சேவைகள்
-------

* இணையத்தளங்கள்
* மேகக் கணிமை சார்ந்த வழங்கிகள்
* மேகக் கணிமை சார்ந்த சேவைகள்
* தகவல் மேலாண்மை
* தரவு மேலாண்மை
* வியாபாரக் கணிப்பீடுகள்
* அடையாளம் காணும் சேவைகள்
* செய்திப் பரிமாற்றம்
* நகர்பேசி சேவைகள்

### நகர்பேசிச் சேவைகள்

விண்டோஸ் அசூர் மொபைல் சேர்விசஸ், நவீன நகர்பேசிகளுக்கான செயலிகளுக்கான தரவுச் சேமிப்பு இடைமுகத்தை வழங்குகின்றது. குறிப்பாக சாதாரணமாக ஒரு செயலியில் இடம்பெறும் வசதிகளை இலகுவாக மற்றும் வேகமாக வடிவமைத்துக்கொள்ளக்கூடிய வசதியை வழங்குகின்றது.

விண்டோஸ் அசூர் மூலம் பயனர்கள் செயலியில் சேமிக்கும் தரவுகளை எஸ்கியூஎல் தரவுத் தளங்களில் அசூர் செயலி நிரலாக்க இடைமுகம்மூலம் இணைத்துக்கொள்ளலாம். அத்துடன் பயனர்கள் புகுபதிகை செய்தல், விடுபதிகை செய்தல் போன்ற செயற்பாடுகளை நிரலாக்க இடைமுகம் மூலம் அசூர் இலகுபடுத்துகின்றது.

ஆண்ட்ராய்டு, ஐஓஎஸ், வின்டோஸ் நகர்பேசி, வின்டோஸ் இயங்குதளம் ஆகியவற்றிற்கு Push முறைமையில் தகவல்களை அனுப்புத் செய்ற்பாட்டையும் இந்த சேவை இலகுபடுத்துகின்றது.

இதைவிட மென்பொருள் தயாரிப்பை விரைவு படுத்த ஆண்ட்ராய்டு, ஐஓஎஸ், வின்டோஸ், எச்டிஎம்எல்5 போன்ற தொழில் நுட்பங்களுக்கான மென்பொருள் மேம்படுத்தற் கருவியையும் மைக்ரோசாப் வழங்குகின்றது.

உசாத்துணை
---------

1. ↑  "விளக்கப்படம்". 2013-12-12 அன்று மூலம் பரணிடப்பட்டது. 2013-12-06 அன்று பார்க்கப்பட்டது.
2. ↑  அசூர் மொபைல் சேர்விசஸ்
3. ↑  அசூரில் Push செய்திகள் அனுப்புதல்
கருவுட்பருனி அல்லது கருப்பருனி என்பது உயிரணுவின் *கருவுக்குள்* இருக்கும் ஒரு பருமையான அமைப்பு. இந்தக் கருப்பருனியைச் சுற்றிச் சவ்வுப் படலம் ஏதும் இல்லை. கருப்பருனியைக் காட்டும் கருத்துப் படம். மஞ்சள் நிறத்தில் இருப்பது உயிரணுக் கரு. அதனுள் கருப்பருனி இருப்பதை செம்மஞ்சள் நிறத்தில் காணலாம்
மாதிரி விலங்கு உயிரணுவின் நுண் உறுப்புகள்:   

(1) கருவின்கரு அல்லது புன்கரு   

(2) உயிரணுக் கரு   

(3) இரைபோசோம்   

(4) சுரப்பு புடகம் (Vesicle)  

(5) அழுத்தமற்ற அகக்கலவுருச் சிறுவலை   

(6) கொல்கி உபகரணம்   

(7) கலமென்சவ்வு   

(8) அழுத்தமான அகக்கலவுருச் சிறுவலை   

(9) இழைமணி   

(10) புன்வெற்றிடம் (Vacuole)   

(11) குழியமுதலுரு (Cytosol)   

(12) இலைசோசோம்   

(13) புன்மையத்தி (Centriole)
**கருவுட்பருனி** அல்லது **நியூக்கிளியோலசு** (இலங்கை வழக்கு: **புன்கரு**, ஆங்கிலம்: nucleolus) என்பது உயிரணுவின் உள்ளே காணப்படும் உயிரணுக் கருவின் உள்ளே மூடும் சவ்வு உறை ஏதும் இல்லாத பருத்த ஒரு அமைப்பு. இதனுள் புரதங்களும், கருக்காடிகளும் உள்ளன. கருவுட்பருனியைச் சுருக்கமாக *கருப்பருனி* என்றும் அழைக்கலாம். ரைபோசோமிய ஆர்.என்.ஏ இந்த கருவுட்பருனியினுள் படியெடுக்கப்பட்டு உருவாக்கப்படுகின்றது. அதே போல ரைபோசோமிய உட்கூறுகளும் இங்கு உருவாக்கப்படுகின்றன. கருவுட்பருனியை எதிர்மின்னி நுண்நோக்கிகள் வழி காண இயலும். கருப்பருனியின் இயக்கத்தை அறிய உடனொளிர்வு புரதக் குறியீடு (fluorescent protein tagging) பயன்படுத்தலாம். இந்த கருப்பருனி பிறழ்ந்து இயங்க நேரிட்டால் பல நோய்கள் உண்டாகலாம். இந்தக் கருவுட்பருனி உயிரணுக் கருவின் கிட்டத்தட்ட 25 % கனவளவை உள்ளடக்கியிருக்கின்றது.

கருப்பருனியில்தான் ரைபோசோமிய ஆர். என்.ஏ உருவாவதற்குத் தேவையான மரபணுக்கூறுகளைத் தாங்கியிருக்கும் நிறப்புரிகளின் பல்வேறு உட்கூறுகள் (பகுதிகள்) ஒன்று சேர்கின்றன. கருப்பருனியில், உயிரணுக்களின் புரத விளைவிப்பாலை எனக் கூறப்படும் ரைபோசோம் உருவாவதற்குத் தேவையான ரைபோசோமிய ஆர்.என்.ஏ-க்களும், புரதங்களும் உருவாகின்றன. இதனை உயிரணுவின் கருவின் கரு எனலாம்.

அடிக்குறிப்புகளும் மேற்கோள்களும்
--------------------------------

1. ↑  Alberts et.al. Essential Cell Biology, 3rd Ed. Garland Science, 2010, page 184

விக்கிமீடியா பொதுவகத்தில்,  
 ***Cell nucleolus***   
என்பதின் ஊடகங்கள் உள்ளன.
பனிக்கட்டி மற்றும் நீரின் அடர்த்தி-வரைபடம்
**நீரின் முரணிய விரிவு** (*anomalous expansion of water*) என்பது நீரின் எதிர்மறையான, மாறுபட்ட வெப்பநிலை மாற்றத்துடன் தோன்றும் மாற்றமாகும். பொதுவாக வெப்பநிலை அதிகரிக்கும் போது பொருட்கள் தம் பருமனளவில் விரிவையும், வெப்பநிலை குறையும் போது பருமனளவு குறைவதும் நிகழ்கின்றன. ஆனால் நீரினைப் பொருத்தமட்டில் நிலைமை மாறாக உள்ளது. வெப்பநிலை குறையும் போது 4 °C இல் அதன் அடர்த்தி 1.000 கிராம்\கன செ.மீ. ஆக உள்ளது. மேலும் வெப்பநிலை குறைந்து நீரின் வெப்பநிலை 0 °C ஆக உள்ளபோது அதன் அடர்த்தி 0.99987 கிராம்\கன செ.மீ. ஆகவும் 0 °C-ல் பனிக்கட்டியாக உள்ளபோது அடர்த்தியானது 0.917 ஆகவும் உள்ளது. 4 °C இற்குக் கீழ் வெப்பநிலை குறையும் போது பருமனளவு கூடுகிறது- அதாவது அடர்த்தி குறைகிறது. இதுவே நீரின் முரணிய விரிவாகும்.

இதனால் நன்மையும் தீமையும் ஏற்படுகின்றன. நன்மை யாதெனில் பனிப்படலத்திற்குக் கீழ் நீர், நீராகவே உள்ளது. மீனினங்கள் வாழ இது அவசியமாகிறது. தீது யாதெனில் மிகவும் குறைந்த வெப்பநிலையில் நீர் குழாய்கள் வெடித்து விடுகின்றன.

நீரின் அடர்த்தி அட்டவணை
-----------------------

நீரின் அடர்த்தி| வெப்ப அளவு (°C) | அடர்த்தி (கிகி/மீ3) |
| --- | --- |
| +100 | 958.4 |
| +80 | 971.8 |
| +60 | 983.2 |
| +40 | 992.2 |
| +30 | 995.6502 |
| +25 | 997.0479 |
| +22 | 997.7735 |
| +20 | 998.2071 |
| +15 | 999.1026 |
| +10 | 999.7026 |
| **+4** | **999.9720** |
| 0 | 999.8395 |
| −10 | 998.117 |
| −20 | 993.547 |
| −30 | 983.854 |
|  |

மேற்கோள்கள்
-----------

1. ↑  Lide, D. R. (Ed.) (1990). CRC Handbook of Chemistry and Physics (70th Edn.). Boca Raton (FL):CRC Press
2. ↑  Water – Density and Specific Weight. Engineeringtoolbox.com. Retrieved on 2011-11-22
**அம்பாலா சதார்** *(Ambala Sadar)* என்பது இந்தியாவின் அரியானா மாநிலத்தில் உள்ள அம்பாலா மாவட்டத்தில் இருக்கும் ஒரு நகரம் மற்றும் நகராட்சி மன்றம் ஆகும்.

புவியியல் அமைப்பு
-----------------

30.33477° வடக்கு 76.84335° கிழக்கு என்ற அடையாள ஆள்கூறுகளில் அம்பாலா சதார் நகரம் பரவியுள்ளது.

மக்கள் தொகையியல்
----------------

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி அம்பாலா சதார் நகரத்தின் மக்கள் தொகை 1,06,378 ஆகும். இத்தொகையில் 52 சதவீதத்தினர் ஆண்கள் மற்றும் 48 சதவீதத்தினர் பெண்கள் ஆவர். சராசரியாக இந்தநகரத்தின் படிப்பறிவு 77% ஆகும். இது இந்தியாவின் தேசிய சராசரி படிப்பறிவு சதவீதமான 59.5% என்பதை விட அதிகமாகும். இதில் ஆண்களின் படிப்பறிவு சதவீதம் 54% ஆகவும் பெண்களின் படிப்பறிவு சதவீதம் 46% ஆகவும் இருந்தது.மக்கள் தொகையில் 11% எண்ணிக்கையினர் ஆறு வயதுக்கு குறைந்தவர்களாக இருந்தனர்.

மேற்கோள்கள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
**விண்டோசு ஸ்டோர்** (*Windows Store*) மைக்ரோசாப்ட் விண்டோசு இயக்கு தளத்திற்கான ஒரு செயலி களஞ்சியம் ஆகும். விண்டோசு 8 மற்றும் விண்டோசு சர்வர் 2012 மூலம் விண்டோசு ஸ்டோர் 2012ல் பயன்பாடுக்கு வந்தது. இது மெட்ரோ செயலிகளை (*Metro-style apps*) விநியோகம் செய்ய பிரதான முறையாக இருந்து வந்துள்ளது. விண்டோசு ஸ்டோரில் செயலிகள் இலவசமாகவும் கட்டணத்திற்கும் கிடைக்கும். செயலிகளின் கட்டணம் $0.99 இருந்து $999.99 வரை வேர. விண்டோசு ஸ்டோர் பிப்ரவரி 29, 2012 அன்று விண்டோசு 8 நுகர்வோர் மாதிரி மூலம் முதன்முதலாக பயன்பாட்டிற்கு வந்தது. பின்னர் 2015 இல், விண்டோசு போன் ஸ்டோர், எக்ஸ்பாக்ஸ் வீடியோ மற்றும் எக்ஸ்பாக்ஸ் இசை ஆகிய ஸ்டோர்கள் விண்டோசு ஸ்டோருடன் இனைக்கபட்டன.

மற்ற இயங்குதளங்களிள் உள்ள மேக் ஆப் ஸ்டோர் (*Mac App Store*) மற்றும் கூகுள் பிளே போல விண்டோசு ஸ்டோரிலும் செயலிகள் உள்ளடக்கத்திற்கு சான்றிதழ் பெற வேண்டும். செயலிகள் விற்பனையில் வரும் வருமானத்தில் 30% மைக்ரோசாப்ட்டை சாரும். ஜனவரி 1, 2015 முன்னர், $25,000 மேல் வருமானம் இருப்பவர்கலுக்கு 20% ஆக குறைக்கபட்டு வந்தது.

மைக்ரோசாப்டின் கூற்றுப்படி செப்டம்பர் 28, 2015 இல், வின்டோஸ் என்டி, விண்டோஸ் போன் மற்றும் இவை இரண்டிலும் வேலை செயும்  யுனிவர்சல் செயலிகள் 669,000 விண்டோசு ஸ்டோரில் உள்ளது.[] விளையாட்டு, பொழுதுபோக்கு, புத்தகங்கள் மற்றும் குறிப்பு, மற்றும் கல்வி ஆகிய பிரிவிகளிள் அதிக அளவு செயலிகள் உள்ளன். பெரும்பாலான் பயன்பாடு உருவாக்குனர்கள் 1 செயலி தான் வைத்துள்ளனர்.

உசாத்துணை
---------

1. ↑  Bright, Peter. "Win 8 app store revealed: more money for devs, beta in late பெப்ரவரி". *Ars Technica*. Condé Nast. 6 திசம்பர் 2011 அன்று பார்க்கப்பட்டது.
2. ↑  "AppFeds – Windows Store Stats". 2014-06-22 அன்று மூலம் பரணிடப்பட்டது. மார்ச்சு 2014 அன்று பார்க்கப்பட்டது. Check date values in: `|accessdate=` (உதவி)

வெளி இணைப்புகள்
---------------

* அதிகாரப்பூர்வ இணையதளம்
* Developer's center
* Windows App Reviews website பரணிடப்பட்டது 2014-10-16 at the வந்தவழி இயந்திரம்
* Windows Store App Analytics – AppFeds